ফিলিস হাসলাম
ফিলিস জর্জি হাসলাম (২৪শে মে ১৯১৩ - ২৩শে আগস্ট ১৯৯১) ছিলেন একজন ভারতীয়-কানাডিয়ান সাঁতারু এবং সমাজকর্মী। ১৯৩০-এর দশকে, ফিলিস একাধিক বিশ্ববিদ্যালয়ের সাঁতার দলে সাঁতার কাটতেন এবং ১৯৩৪ সালের ব্রিটিশ এম্পায়ার গেমসে দুটি পদক জিতেছিলেন। নিজের পড়াশোনা শেষ করার পর, তিনি ১৯৩০-এর দশকের মাঝামাঝি থেকে ১৯৫০-এর দশকের শুরুর দিকে কানাডা এবং ত্রিনিদাদে ওয়াইডব্লিউসিএ- এর নির্বাহী পদে অধিষ্ঠিত ছিলেন। ১৯৫৩ থেকে ১৯৭৮ সাল পর্যন্ত, তিনি এলিজাবেথ ফ্রাই সোসাইটির টরন্টো শাখার নির্বাহী পরিচালক ছিলেন। তিনি ১৯৭৭ সালে কানাডিয়ান অলিম্পিক হল অফ ফেমে অন্তর্ভুক্ত হন এবং ১৯৭৮ সালে অর্ডার অফ কানাডার একজন অফিসার মনোনীত হন।